Diari Oficial de la Generalitat Valenciana


Sumari del DOGV 9353, del 02-06-2022 (2022/4409)

RESOLUCIÓ de 16 de maig de 2022, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis d'Alfafar i Paiporta.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9353

Data del DOGV
:   02-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4409


Data del document
:   16-05-2022

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià

RESOLUCIÓ de 16 de maig de 2022, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis d'Alfafar i Paiporta. [2022/4409]  
Vist l'expedient corresponent a les actuacions de millora geomètrica, s'exposen els següents  
  
Fets  
Amb data 22 de novembre de 2019, l'Ajuntament d'Alfafar sol·licita a l'Institut Cartogràfic Valencià, (d'ara en avant ICV), la millora geomètrica de les línies que delimiten el terme municipal (2019/E727402).  
  
Amb data 20 de juliol de 2020, l'ICV comunica a l'Ajuntament d'Alfafar (2020/S169), a l'Ajuntament de Paiporta (2020/S174), a l'Ajuntament de Benetússer (2020/S173) i a l'Ajuntament de Massanassa (2020/S176), l'inici dels treballs per a la millora geomètrica de la línia, informa els ajuntaments sobre la naturalesa d'aquests i sol·licita la seua col·laboració.  
Amb data 15 de febrer de 2022, conclouen els treballs, per part de l'ICV, d'execució i control de qualitat de la millora geomètrica de la línia entre els municipis d'Alfafar i Paiporta situats a la província de València.  
  
Fonaments de dret  
Primer. És funció de l'ICV, d'acord amb la lletra e) de l'article 4.2 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, l'elaboració i el manteniment del mapa municipal, que consisteix, d'acord amb l'article 41.1 de la mateixa llei, en la recuperació de les línies límit de tots els municipis de la Comunitat Valenciana. En aqueix sentit, l'article 4.2.i) també estableix que és funció de l'ICV l'impuls dels treballs de millora geomètrica de les línies que delimiten els termes municipals de la Comunitat Valenciana.  
Segon. Atés el caràcter exclusivament tècnic de la millora geomètrica de les línies de terme, l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, estableix que l'ICV planificarà anualment els treballs i els executarà després de la comunicació prèvia als ajuntaments beneficiats i, una vegada conclosos els treballs de millora geomètrica, s'informarà de les geometries actualitzades als ajuntaments afectats.  
Tercer. Així, el segon paràgraf de l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, estableix que les geometries millorades reflectiran fidelment la descripció de les línies de terme contingudes en les actes de delimitació originals aprovades en el seu moment pels plens dels ajuntaments implicats i la millora geomètrica en cap cas suposarà una alteració de la línia de terme.  
Vistos els fonaments de dret assenyalats, resolc:  
  
Primer  
Aprovar la millora de la precisió geomètrica de la línia límit entre els municipis d'Alfafar i Paiporta, situats a la província de València, i mantenir allò acordat en l'acta de delimitació municipal vigent alçada per l'Institut Geogràfic i Estadístic/Institut Geogràfic Nacional i actes posteriors que reconeixen les fites de tres termes comunes d'aquesta línia amb les línies confluents.  
Les fites que delimiten els termes municipals resultants de la millora geomètrica executada s'inclouen en la llista següent. El nom establit per a cada punt és correlatiu (M1,M2,..) en la direcció d'avanç de la línia, en aquest cas amb orientació nord, i en el cas de fites d'inici i final de la línia, s'indica el nombre de termes municipals adjacents (M3T). Les coordenades dels punts es proporcionen en el sistema geodèsic de referència ETRS89, projecció cartogràfica UTM, fus 30. La forma d'unió entre dues fites consecutives s'especifica en el camp d'observacions.  
  
  
Línia entre els municipis d'Alfafar i Paiporta  
NOM X ETRS89 UTM FUS 30 (m) Y ETRS89 UTM FUS 30 (m) Observacions  
I9-Y4V 148166,241 4001313,171 És comú a Massanassa, Alfafar i Paiporta  
M1-Testimoni 723529,920 5999276,817   
G0-R2X 914623,199 1440799,120 Eix de l'antiga séquia  
És comú a Benetússer, Alfafar i Paiporta  
  
  
En els casos en què la geometria que defineix la línia límit entre fites consecutives no siga la línia recta, sinó que es correspon amb un element geogràfic: riu, barranc, rambla, divisòria, camí, llinda, etc., es proporcionen les coordenades dels punts d'inflexió de la línia límit que separen les fites definides en la llista anterior. Els punts d'inflexió es denominen de manera correlativa amb el prefix de la fita precedent (M1-1, M1-2, ...).  
  
NOM X ETRS89 UTM FUS 30 (m) Y ETRS89  
UTM FUS 30 (m)  
TRAM ENTRE FITA 1 I FITA 2  
A8-4 504100,575 2178662,258  
C1-6 854190,743 5076657,212  
X8-5 575208,068 4308724,517  
W5-1 573151,095 4632857,813  
C9-2 860675,441 8217896,315  
O2-6 436872,889 3772246,872  
F1-3 917733,696 3632874,505  
V7-1 261070,332 6884051,974  
Y2-9 485475,631 0430701,235  
L8-51 482048,673 8904877,664  
B0-59 169558,845 4765798,012  
W2-56 247424,395 2674412,322  
M6-71 891981,554 8898685,649  
W6-06 931271,361 1842247,832  
V9-85 419351,904 9897158,054  
A6-24 759614,186 7857946,673  
  
  
  
Segon  
Acordar la publicació d'aquesta resolució en el Diari Oficial de la Generalitat Valenciana, i la seua posterior notificació als municipis d'Alfafar i Paiporta, a la Diputació Provincial de València, a la Direcció General d'Administració Local, a l'Institut Geogràfic Nacional i al Registre d'Entitats Locals del Ministeri de Política Territorial.  
  
Contra aquesta resolució, que posa fi a la via administrativa, es podrà interposar un recurs de reposició, amb caràcter potestatiu, davant la Conselleria de Política Territorial, Obres Públiques i Mobilitat, en el termini d'un mes a comptar des de l'endemà de la recepció de la notificació o des de la publicació en el Diari Oficial de la Generalitat Valenciana, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar un recurs davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació en el Diari Oficial de la Generalitat Valenciana, d'acord amb el que es preveu en la Llei 29/1998, de 13 de juliol, reguladora de la jurisdicció contenciosa administrativa.  
  
València, 16 de maig de 2022.- El director de l'Institut Cartogràfic Valencià: Xavier Navarro i Garcia.